Liviu Marian Pop a fost numit in functia de secretar de stat la Ministerul Educatiei Nationale, printr-o decizie a premierului Sorin Grindeanu, potrivit Agerpres.

De asemenea, prim-ministrul Grindeanu a decis sa o elibereze pe Monica-Cristina Anisie din functia de secretar de stat la Ministerul Educatiei Nationale. Totodata, Grindeanu i-a eliberat, la cerere, pe Valentin-Sorin Costreie si pe Laurentiu-Danut Vlad, din functiile de secretari de stat la Ministerul Educatiei Nationale.

Pe de alta parte, premierul Grindeanu l-a revocat pe Marcel-Dumitru Miclau din calitatea de membru al Consiliului de administratie si din functia de presedinte, cu rang de secretar de stat, al Agentiei Nationale pentru Ocuparea Fortei de Munca (ANOFM).

Totodata, Sorin Grindeanu a decis sa o numeasca pe Cristiana Barbu in calitatea de membru al Consiliului de administratie si in functia de presedinte, cu rang de secretar de stat, al ANOFM.

Aceste decizii au fost publicate, joi, in Monitorul Oficial.